തൃശൂരില് വയോധികന് കരിമ്ബനി സ്ഥിരീകരിച്ചു തൃശൂര്: തൃശൂര് വെള്ളിക്കുളങ്ങരയില് വയോധികന് കരിമ്ബനി സ്ഥിരീകരിച്ചു. ഇദ്ദേഹത്തെ തൃശൂര് മെഡിക്കല് കോളേജില് പ്രവേശിപ്പിച്ചു. ഒരു വര്ഷം മുമ്ബും ഇദ്ദേഹത്തിന് കരിമ്ബനി സ്ഥിരീകരിച്ചിരുന്നു. വളരെയധികം കരുതലോടെ കാണേണ്ട പകര്ച്ചപ്പനിയാണ് കരിമ്ബനി. ലീഷ്മാനിയാസിസ് എന്ന രോഗം ആന്തരികാവയവത്തെ ബാധിക്കുമ്ബോഴാണ് കരിമ്ബനി ഉണ്ടാകുന്നത്. കൊതുകുകളുടെ മൂന്നിലൊന്ന് വലിപ്പമുള്ള മണലീച്ചകള് അഥവാ സാന്റ് ഫ്ളൈ ആണ് കരിമ്ബനി പരത്തുന്നത്. ഈ പ്രാണികള് പൊടിമണ്ണിലാണ് മുട്ടയിട്ട് വിരിയിക്കുന്നത്. ലക്ഷണങ്ങള്.. വിട്ടുമാറാത്ത പനി,രക്തക്കുറവ് ,ക്ഷീണം , ശരീരഭാരം കുറയുക. തൊലിയില് വ്രണങ്ങള് കാണുക.